Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 527

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga —, szakmai gyakorlatok elvégzéséből, szakdolgozat és diplomamunka elkészítéséből, valamint záróvizsga letételéből tevődik össze. 5.1. Kötelező szigorlati tárgyak Két komplex szigorlat: egyik az egyetemes színház- és drámatörténet, valamint az egyetemes és magyar tánctörténetből, a másik a táncmű elemzés és a koreográfiai ismeretekből. 1998/43. szám 5.2. A diplomamunka Szabadon választott zenére meghatározott idejű táncmű elkészítése és betanítása. 5.3. A szakdolgozat A saját táncmű szellemi koncepciójáról készített írásbeli dolgozat, amely a hallgató alapos tárgyi ismereteit is bizonyítja. 5.4. A záróvizsga A záróvizsgán a jelölt számot ad koreográfusi alkotókészségéről és művészi rátermettségéről, bizonyítja a tánccal és egyéb színházi előadóművészetekkel kapcsolatos elméleti felkészültségét és széles körű műveltségét. 5.4.1. A záróvizsgára bocsátás feltételei A tantervben előírt követelmények, különösen — a két szigorlat, — középfokú, C típusú, állami — vagy azzal egyenértékű — nyelvvizsga egy idegen nyelvből. 5.4.2. A záróvizsga részei — Gyakorlati vizsga: a saját táncmű bemutatása. — Szóbeli vizsga, melynek tárgya: táncmű elemzés zenei, dramaturgiai, szcenikai szempontok szerint. — A szakdolgozat megvédése. 5.4.3. A záróvizsga eredménye A diplomamunka bemutatására, a szóbeli vizsgára, a szakdolgozatra és a védésére kapott érdemjegyek számtani közepe. TÁNCELMÉLETI SZAKÍRÓ SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes